b'\n_START_ARTICLE_\nBr\xc3\xb8ndby IF\n_START_PARAGRAPH_\nBr\xc3\xb8ndbyernes Idr\xc3\xa6tsforening, Br\xc3\xb8ndby IF ali preprosto Br\xc3\xb8ndby je danski nogometni klub iz Br\xc3\xb8ndbyja, predmestja K\xc3\xb8benhavna. Ustanovljen je bil 3. decembra 1964 in trenutno igra v 1. danski nogometni ligi._NEWLINE_Z doma\xc4\x8dih tekmovanj dr\xc5\xbei 10 naslovov prvaka in 10 naslovov podprvaka 1. danske nogometne lige, 6 naslovov prvaka in 3 naslove podprvaka danskega pokala, 2 naslova prvaka danskega liga\xc5\xa1kega pokala in 4 naslove prvaka danskega superpokala. V evropskih tekmovanjih pa se je \xc5\xa1estkrat uvrstil v Ligo prvakov, kjer je najbolj\xc5\xa1i rezultat dosegel v sezoni 1986/87, ko se je prebil do \xc4\x8detrtfinala, tam pa je bil bolj\xc5\xa1i portugalski Porto (0-1, 1-1). Dvanajstkrat pa se je uvrstil v Evropsko ligo, kjer je najbolj\xc5\xa1i rezultat dosegel leta 1991, ko se je prebil do polfinala, tam pa je bila bolj\xc5\xa1a italijanska Roma (0-0, 1-2)._NEWLINE_Doma\xc4\x8di stadion Br\xc3\xb8ndbyja je Br\xc3\xb8ndby Stadium, ki sprejme 28.000 gledalcev. Barvi dresov sta modra in rumena. Vzdevek nogometa\xc5\xa1ev je Drengene Fra Vestegnen ("Fantje z zahodnega predmestja")'